Христо Радевски
Граничар

chitanka.info

Зиме, лете той на пост е

в бойната застава —

да не могат лоши гости

да ни посещават.

Бди и за дома копнее,

в спомените вдаден.

Чува как щурците пеят

в младите ливади.

Вижда майка си как шета

весело из двора.

Вижда своята напета

хубава изгора.

Вижда как снага изправя

весела страната.

Здраво той в ръце корави

стиска автомата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.